ผมอายุ 21 ปี มีปัญหาเป็นกรดไหลย้อน ทานอะไรก็ไม่ได้ครับ เป็นมาน่าจะ2ปีได้แล้วครับ ไปหาก็ไม่หายซักที ผมควรทำยังไงดีครับ
สวัสดีค่ะ กรดไหลย้อนคือโรคเรื้อรังชนิดหนึ่ง ที่เกิดมาจากการมีกรดในกระเพาะอาหารไหลย้อนผ่านหูรูดขึ้นไปที่หลอดอาหารและลำคอ ทำให้มีอาการแสบร้อนกลางอก จุกแน่นลิ้นปี่ จุกที่คอ เรอเปรี้ยว คลื่นไส้ อาเจียนได้เป็นโรคเรื้อรัง แต่สามารถควบคุมอาการได้ ด้วยการปรับพฤติกรรมเช่น หลีกเลี่ยงอาหารที่กระตุ้นให้มีอาการ งดการดื่มแอลกอฮอล์ ไม่กินแล้วนอนทันที เป็นต้น ร่วมกับการใช้ยาลดกรดภายใต้การดูแลของแพทย์อย่างต่อเนื่อง ควรกินยาต่อเนื่องให้ควบคุมอาการได้ค่ะหากมีอาการเป็นมาก กำเริบบ่อยๆ ควรกลับไปพบแพทย์อีกครั้ง ซึ่งถ้าควบคุมได้ไม่ดีด้วยยา แพทย์อาจส่งต่อแพทย์เฉพาะทาง เพื่อปรับยาหรือทำการส่องกล้องทางเดินอาหารต่อไปหากมีข้อบ่งชี้ว่าไม่ตอบสนองต่อยาจริงๆ